पूर्व प्रधान ग्राम पंचायत डंगार जगरनाथ शर्मा ने बताया कि वह भी अपने वाहन में उसी दिशा में आ रहे थे तथा जब उन्होंने यह हादसा देखा तो उन्होंने उस वाहन को पकडऩे के लिए अपना वाहन भी तेज गति से दौड़ाया लेकिन आरोपी गाड़ी चालक गाड़ी लेकर फरार हो गया। उन्होंने पुलिस प्रशासन पर भी प्रश्नचिन्ह लगाते हुए कहा कि उन्होंने समय रहते पुलिस को भी अवगत करवाया दिया था तथा यदि पुलिस ने समय पर अपनी चुस्ती दिखाई होती तो आरोपी पकड़ में आ सकते थे लेकिन पुलिस ही घटना स्थल पर काफी देरी से पहुंची, जिसके चलते उसे लोगों के गुस्से का भी सामना करना पड़ा।